B4-0727, 0746, 0747, 0768/98

Ψήφισμα σχετικά με τον σεισμό στις Αζόρες

Το Ευρωπαϊκό Κοινοβούλιο,

A. λαμβάνοντας υπόψη τη σφοδρότητα του τεκτονικού σεισμού, εντάσεως 5,8 της κλίμακας Ρίχτερ και μεταξύ 6 και 7 της κλίμακας Μερκάλι, που σημειώθηκε στις 9 Ιουλίου 1998 στις Νήσους Faial, Pico και S. Jorge των Αζορών,

Β. έχοντας υπόψη ότι στοίχισε οκτώ νεκρούς και περισσότερο από εκατό τραυματίες, πέραν βέβαια από τους χίλιους πεντακόσιους αστέγους,

Γ. έχοντας, επίσης, υπόψη ότι επήλθαν σημαντικές υλικές ζημίες, κατεστράφησαν κτήρια και υποδομές θεμελιώδους σημασίας για τη ζωή των πολιτών και για την οικονομία της περιοχής,

Δ. λαμβάνοντας υπόψη ότι η περιοχή είναι ευάλωτη σε φυσικές καταστροφές, πρόβλημα που προστίθεται σ' αυτά που αντιμετωπίζει λόγω της ιδιαίτερα απομακρυσμένης θέσης της και της νησιωτικής της σύνθεσης,

Το Ευρωπαϊκό Κοινοβούλιο,

1. θλίβεται για την απώλεια ανθρώπινων ζωών και για όλες τις απώλειες που υπέστη ο πληθυσμός και εκφράζει την αλληλεγγύη του προς τα θύματα, τις οικογένειές τους καθώς και προς τις τοπικές και περιφερειακές αρχές[semigr ]

2. υπογραμμίζει την ταχύτητα με την οποία έσπευσαν οι τοπικές, περιφερειακές και εθνικές αρχές, την αυταπάρνηση που επέδειξαν η Περιφερειακή Κυβέρνηση και η Κυβέρνηση του Πορτογαλικού Κράτους, οι αρχές τοπικής αυτοδιοίκησης και οι δημοτικές υπηρεσίες, οι πυροσβέστες, οι αστυνομικές και στρατιωτικές αρχές, οι υπηρεσίες πολιτικής προστασίας και άλλες ιδιωτικές οργανώσεις, καθώς και την αλληλεγγύη του πληθυσμού, εν γένει[semigr ]

3. ζητεί από την Επιτροπή να βοηθήσει τις πορτογαλικές αρχές να προωθήσουν την επείγουσα βοήθεια που απαιτεί η κατάσταση και, στο πλαίσιο αυτό, ζητεί επίσης τη λήψη μέτρων έκτακτης ανάγκης που θα επιτρέψουν τη στήριξη των σεισμόπληκτων οικογενειών, εξασφαλίζοντας συγκεκριμένα την επαναστέγαση εκείνων των οποίων οι κατοικίες καταστράφηκαν[semigr ]

4. ζητεί από την Επιτροπή όπως, σε συνεργασία με την Πορτογαλική Κυβέρνηση και την Περιφερειακή Κυβέρνηση των Αζορών, προβεί σε ενίσχυση του υπο-προγράμματος REGIS II Αζόρες, στο πλαίσιο του διεξαγόμενου αναπρογραμματισμού των κοινοτικών πρωτοβουλιών, ούτως ώστε να ανακουφίσει τις υλικές και ανθρώπινες ζημίες της καταστροφής αυτής, συγκεκριμένα δε να καταστήσει δυνατή την στέγαση των σεισμόπληκτων και την αποκατάσταση του περιβάλλοντος και των κατοικιών[semigr ]

5. ζητεί από τις πορτογαλικές αρχές και από την Επιτροπή να προβούν επειγόντως σε έκτακτη ενίσχυση του Επιχειρησιακού Προγράμματος για τις Αζόρες, στο πλαίσιο του Κοινοτικού Πλαισίου Στήριξης για την Πορτογαλία, προκειμένου να αντιμετωπίσουν τα αποτελέσματα των καταστροφών, ιδίως δε για να βοηθήσουν την ανοικοδόμηση και την αποκατάσταση της αρχιτεκτονικής κληρονομιάς, των υποδομών και της οικονομικής δραστηριότητας της περιοχής[semigr ]

6. ζητεί κατά την ανοικοδόμηση των κτηρίων να ληφθούν υπόψη τα αρχιτεκτονικά και πολεοδομικά χαρακτηριστικά των περιοχών που επλήγησαν από τους σεισμούς, καθώς και τα γεωμορφολογικά χαρακτηριστικά και το φυσικό τοπίο τους, προκειμένου να αποφευχθούν μελλοντικά φαινόμενα διάβρωσης ή κατάρρευσης[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Επιτροπή των Περιφερειών, τη Συνέλευση της Πορτογαλικής Δημοκρατίας, την Πορτογαλική Κυβέρνηση, την Περιφερειακή Συνέλευση και την Περιφερειακή Κυβέρνηση των Αζορών.